12. schôdza NR SR - 13. deň - A. dopoludnia
Dátum: 2024-05-09
Poslanec: Michelko, Roman (SNS)
Druh vystúpenia: Vystúpenie

81. Ďakujem za slovo. Vážené kolegyne, vážení kolegovia, ako bolo avizované, podarilo sa nám navŕšiť rozpočet Fondu na podporu umenia o desať miliónov, plus sa tam stala alebo dohodla jedna zmena v kreovaní rady fondu, a teda na základe toho prednesiem pozmeňujúci a doplňujúci návrh troch poslancov. Takže doplňujúci návrh poslancov Národnej rady Slovenskej republiky Romana Michelka a Dušana Jarjabka a Jána Podmanického k návrhu zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov, tlač 151. 1. V čl. I sa za bod 1 vkladajú nové body 2 až 13, ktoré znejú: 2. V § 4 ods. 2 za písmeno m) vkladáme nové písmeno n), ktoré znie: „n) zriaďuje, zlučuje a zrušuje odborné komisie,“ Doterajšie písmená n) až q) sa označujú ako písmená o) až r). 3. V § 4 ods. 2 písm. p) sa za slovo „zmluvy“ vkladajú slová „o poskytnutí finančných prostriedkov (ďalej len „zmluva“) V bode 4 v § 4 ods. 2 sa vypúšťa písmeno q). Doterajšie písmeno r) sa označuje ako písmeno q). V bode 5 § 4 sa dopĺňa odsekom 3, ktorý znie: „(3) O poskytnutí finančných prostriedkov fondom rozhoduje rada. Pri rozhodovaní o poskytnutí finančných prostriedkov rada prihliada na stanovisko odbornej komisie, ktorá je poradným orgánom rady; stanovisko odbornej komisie nie je pre radu záväzné. Rada v rozhodnutí o poskytnutí finančných prostriedkov určí sumu finančných prostriedkov v súlade so schváleným rozpočtom fondu a základný časový rámec pre poskytnutie a použitie finančných prostriedkov.“ V bode 6 v § 5 ods. 1 prvá a druhá veta znie: „Rada má 13 členov. Ôsmich členov rady vymenúva a odvoláva minister kultúry Slovenskej republiky (ďalej len „minister“) z toho jedného na návrh starostov obcí, primátorov miest a predsedov samosprávnych krajov.“ V bode 7 v § 5 sa za odsek 6 vkladá nový odsek 7, ktorý znie: „(7) Člen rady ani jemu blízka osoba nemôže byt' štatutárom orgánu alebo členom štatutárneho orgánu žiadateľa, ktorý je právnickou osobou, členom riadiaceho, kontrolného alebo dozorného orgánu žiadateľa, ktorý je právnickou osobou, a nemôže byt' žiadateľom. Člen rady ani jemu blízka osoba nemôže byt' v priamom realizačnom vzťahu k projektu, ktorý je predmetom žiadosti predloženej rade na posúdenie a hodnotenie. Priamym realizačným vzťahom sa na účely tohto zákona rozumie najmä autorský alebo iný realizačný podiel na projekte, alebo majetkový podiel v právnickej osobe, ktorá je žiadateľom vo vzťahu k príslušnej žiadosti.“ Doterajšie odseky 7 až 12 sa označujú ako odseky 8 až 13. V bode 8 v § 5 ods. 8 sa za slová „5 a 6“ nahrádzajú slovami „5 až 7“ a na konci sa pripája táto veta: „Predseda rady oznamuje tieto skutočnosti podpredsedovi rady a ministrovi.“ 9. V § 5 ods. 13 sa slová „odseku 10“ nahrádzajú slovami „odseku 11“ 10. V § 6 sa vypúšťa odsek 2. Doterajšie odseky 3 a 4 sa označujú ako odseky 2 až 3. 11. V § 7 ods. 2 písmeno b) znie: „b) jeho pôsobnosť na právne úkony bola obmedzená právoplatným rozhodnutím súdu,“ 12. V § 7 ods. 2 písm. c) sa slová „§ 5 ods. 5 a 6“ nahrádzajú slovami „§ 5 ods. 5 až 7“. 13. V § 7 ods. 3 sa slová „§ 5 ods. 8“ nahrádzajú slovami „§ 5 ods. 9“. Nasledujúce body sa primerane prečíslujú. Tento bod nadobúda účinnosť 1. júna 2024, čo sa primerane premietne do ustanovenia o nadobudnutí účinnosti zákona. Odôvodnenie: Navrhuje sa doplnenie kompetencie rady zriaďovať, zlučovať a zrušovať odborné komisie. O poskytnutí finančných prostriedkov bude rozhodovať rada a odborné komisie budú mat' postavenie poradného orgánu rady, ktorý posudzuje každú žiadosť v súlade s prioritami schváleného radou. Stanovisko odbornej komisie má mat' pre radu odporúčací charakter. Rada teda môže na stanovisko odbornej komisie prihliadať, ale nie je pre ňu záväzné. V súvislosti s prerozdelením kompetencií orgánov fondu sa primerane upravujú ďalšie ustanovenia zákona, ktoré sa týkajú postavenia rady, jej kompetencií a zloženia. Počet členov rady sa zvýši na 13 členov, pričom siedmi členovia rady budú menovaní priamo ministrom kultúry bez návrhu a jeden člen rady bude menovaný ministrom kultúry na návrh starostov obcí, primátorov miest a predsedov samosprávnych krajov. Princíp menovania zvyšných členov komisie zostáva zachovaný podľa platného znenia zákona. 2. V čl. I sa za bod 3 vkladajú nové body 4 až 29, ktoré znejú: V bode 4 v § 10 ods. 2 sa za slovo „vymenovať“ vkladajú slová „alebo zvoliť“. V bode 5 v § 10 ods. 4 sa na konci pripája čiarka a tieto slová: „ak bol do funkcie vymenovaný ministrom, alebo predsedovi rady, ak bol do funkcie zvolený radou“. V bode 6 v § 11 ods. 1 v druhej vete sa za slovo „vymenovaná“ vkladajú slová „alebo zvolená“. V bode 7 v § 11 ods. 2 sa za slovo „vymenovaný“ vkladajú slová „alebo zvolený“ a za slovo „vymenovania“ sa vkladajú slová „alebo zvolenia“. V bode 8 v § 12 ods. 1 písm. b) sa za slovo „ministrovi,“ vkladajú slová „ak bol člen dozornej komisie do funkcie vymenovaný ministrom, alebo predsedovi rady, ak bol člen dozornej komisie do funkcie zvolený radou,“. V bode 9 v § 12 ods. 2 a 3 sa za slovo „Minister“ vkladajú slová „alebo rada“. V bode 10 § 13 ods. 2 sa vypúšťa písmeno a). Doterajšie písmeno b) až k) sa označujú ako písmená a) až j). V bode 11 v § 13 ods. 2 sa vypúšťa písmeno h). Doterajšie písmená i) až j) sa označujú ako písmená h) až i). V bode 12 v § 15 ods. 2 písmeno b) znie: „b) jeho spôsobilosť na právne úkony bola obmedzená právoplatným rozhodnutím súdu,“. V bode 13 v § 17 ods. 1 sa za prvú vetu vkladá nová druhá veta, ktorá znie: „Odborné komisie sú poradným orgánom rady.“ V bode 14 v § 17 ods. 3 v prvej vete sa slová „v ktorých je hodnotiteľom žiadosti“ nahrádzajú slovami „v ktorých posudzuje žiadosť“ a v druhej vete sa vypúšťajú slová „a hodnotenie“. V bode 15 v § 17 ods. 7 sa slovo „hodnotia” nahrádza slovom „posudzujú“ a vypúšťajú sa slová „so zásadami, spôsobom a kritériami hodnotenia žiadostí a“. V bode 16 v § 17 ods. 8 znie: „(8) Odborné komisie predkladajú svoje stanovisko v písomnej forme rade. V stanovisku odporučia alebo neodporučia poskytnutie finančných prostriedkov a navrhnú sumu finančných prostriedkov v súlade so schváleným rozpočtom fondu.“ V bode 17 v § 17 ods. 9 sa slovo „Hodnotenie“ nahrádza slovom „Posudzovanie“. V bode 18 v § 18 ods. 1 sa dopĺňa písmeno l) a m), ktoré znejú: „l) podporu obnovy, modernizácie a infraštruktúry objektov určených na realizáciu kultúrnych a umeleckých aktivít, najmä kultúrnych domov, amfiteátrov, knižníc, múzeí, galérií, divadiel a kultúrno-osvetových zariadení, m) podporu tradičnej ľudovej kultúry, najmi materiálno-technické zabezpečenie, propagácia a prezentácia tradičnej ľudovej kultúry.“ V bode 19 v § 18 odseky 8 a 9 znejú: „(8) O poskytnutí finančných prostriedkov rozhodne rada do 90 pracovných dní od posledného dňa obdobia určeného fondom na predloženie žiadostí, ak je žiadosť úplná. Rada rozhodne o a) poskytnutí finančných prostriedkov, ak schválila projekt a ak je to v súlade s pravidlami poskytovania štátnej pomoci podľa osobitného predpisu, b) neposkytnutí finančných prostriedkov, ak neschvália projekt alebo ak to nie je v súlade s pravidlami poskytovania štátnej pomoci podľa osobitného predpisu. (9) Rozhodnutie rady podľa odseku 8 fond zverejní v súlade s § 26 na svojom webovom sídle. V rozhodnutí podľa odseku 8 písm. b) sa uvedú dôvody neposkytnutia finančných prostriedkov. Proti rozhodnutiu podľa odseku 8 sa nemožno odvolať.“ 20. V § 18 ods. 10 sa za slová „odseku 8“ vkladajú slová „písm. a)“. V 21. bode v § 19 ods. 2 písmeno f) znie: „f) ktorému bola v predchádzajúcich troch rokoch uložená pokuta za porušenie zákazu nelegálneho zamestnávania podľa osobitného predpisu, V bode 22 v § 19 ods. 4 za a) a za b) sa slová „je člen odbornej komisie hodnotiteľom“ nahrádzajú slovami „posudzuje žiadosť“. V bode 23 v § 20 ods. 11 druhej vete sa slová „s jej písomným hodnotením predkladá riaditeľovi“ nahrádzajú slovami „so svojím stanoviskom predkladá rade“. V bode 24 v § 22 odsek 6 znie: „(6) Na účely poskytnutia finančných prostriedkov je žiadateľ povinný pred podpisom zmluvy doručiť fondu potvrdenie príslušného súdu o tom, že proti žiadateľovi nie je vedené exekučné konanie; potvrdenie nesmie byť staršie ako tri mesiace.“ V bode 25 v § 23 ods. 6 sa slová „95 %“ nahrádzajú slovami „94 %“. V bode 26 v § 23 ods. 7 písm. a) znie: a) sa slová „5 %“ nahrádzajú slovami „6 %“. V bode 27 v § 24 ods. 1 sa slová „20 000 000 eur“ nahrádzajú slovami „30 200 000 eur“. V bode 28 v § 24 ods. 2 sa slová „20 %“ nahrádzajú slovami „25 %“. V bode 29 v § 25 ods. 6 písm. b) a v § 25d ods. 6 písmeno, teda b) sa slová „§ 13 ods. 2 písm. j)“ nahrádzajú slovami „§ 13 ods. 2 písm. h)“. Nasledujúce body sa primerane prečíslujú. Body 4 až 24 a body 27 až 29 nadobúdajú účinnosť 1. júna 2024 a body 25 a 26 nadobúdajú účinnosť 1. januára 2025, čo sa primerane premietne aj do ustanovení o nadobudnutí účinnosti zákona. Odôvodnenie: V súvislosti s prerozdelením kompetencií orgánov fondu sa primerane upravujú ďalšie ustanovenia zákona, ktoré sa týkajú postavenia a kompetencií riaditeľa a odborných komisií. Odborné komisie ako poradný orgán rady budú posudzovať žiadosti, pričom vo svojom stanovisku, ktoré má odporúčací charakter, rade odporučia alebo neodporučia poskytnutie finančných prostriedkov a navrhnú sumu finančných prostriedkov v súlade so schváleným rozpočtom. V prípade neposkytnutia finančných prostriedkov bude fond zasielať žiadateľovi písomné odôvodnené rozhodnutie. Navrhuje sa rozšíriť rozsah účelov, na ktoré fond poskytuje finančné prostriedky, a to na podporu obnovy, modernizácie a infraštruktúry kultúrnych objektov a podporu tradičnej ľudovej kultúry. Na účel zabezpečenia riadnej činnosti fondu a plnenia jeho zákonom ustanovených úloh, ako aj v záujme zvýšenia objemu finančných prostriedkov určených na podpornú činnosť fondu sa navrhuje zvýšiť príspevok zo štátneho rozpočtu do fondu. Taktiež sa navrhuje zvýšiť percentuálny podiel z určených príjmov fondu na vlastnú prevádzku fondu. Návrhom sa tiež zvyšuje podiel z príspevku štátu, ktorý môže byt' použitý na priority určené ministerstvom kultúry. Pán predseda, ešte k nášmu doplňujúcemu návrhu. Prosím... v súvislosti s predloženým doplňujúcim návrhom žiadam vyňať body 3 až 6 spoločnej správy na spoločné hlasovanie. Ďakujem.